钦定古今图书集成/历象汇编/岁功典/第020卷 > 皇帝阁春帖子 周必大
## 钦定古今图书集成/历象汇编/岁功典/第020卷 > 皇帝阁春帖子 周必大

日向皇都永，冰从太液融。八荒开寿域，万国转春风。

又

彩胜年年巧，椒盘岁岁新。君王千万寿，长与物华春。

又

暖律催花花，晴晖活柳枝。发生虽有信，造化本无私。

又

紫禁风光早，深仁夺化工。试看澄碧殿，池冻已全融。

又

选德庭前柳，朝来漏泄春。等闲施御箭，穿叶捷于神。